TRC จัดโครงการ IT เพื่อน้อง
TRC จัดโครงการ IT เพื่อน้อง หวังสนับสนุนกิจกรรมเพื่อสังคม (CSR) โดยเฉพาะการส่งเสริมและสนับสนุนเยาวชนให้ได้รับโอกาสทางด้านการศึกษา
2 พ.ค. 2560

เจ้าหน้าที่มวลชนสัมพันธ์ ประจำโครงการขยายอายุการใช้งานระบบท่อส่งก๊าซธรรมชาติบนบก เส้นที่1 (RC400) และหน่วยงานเทคโนโลยีสารสนเทศ บริษัท ทีอาร์ซี คอนสตรัคชั่น จำกัด (มหาชน) หรือ TRC ได้จัดโครงการ IT เพื่อน้อง ให้แก่ โรงเรียนบ้านมาบลำบิด จังหวัดชลบุรี ตามนโยบายของบริษัทฯ ที่เล็งเห็นถึงความสำคัญของการสนับสนุนกิจกรรมเพื่อสังคม(CSR) โดยเฉพาะการส่งเสริมและ สนับสนุนเยาวชนให้ได้รับโอกาสทางด้านการศึกษา
ทั้งนี้ มีการให้ความรู้กับน้องๆ ในเรื่องของการใช้ Social อย่างไรให้ปลอดภัย พร้อมกับทำการดูแลรักษาระบบ Network ของโรงเรียน และมอบเครื่องคอมพิวเตอร์ให้กับทางโรงเรียนฯ เพื่อใช้ในการเรียนการสอนต่อไป